《杏坛别意》
明代·陈繗

红杏坛前听鼓琴，倚栏谁复赏知音。孔开早挹文风盛，颜氏偏沾化雨深。

售玉已增今日价，席珍未负此生心。此行定拟乔迁去，欲写离歌不忍吟。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。